38 ORDINANZA DWAR IL-PROJBIZZJONI TA’ SULFARINI TAL-FOSFRU ABJAD Biex tipprojbixxi l-fabbrikazzjoni, bejgħ u importazzjoni ta’ sulfarini magħmulin bil-Fosfru abjad. Saret liġi bl-ORDINANZAIX tal-1910. Saret liġi bl-ORDINANZAIX tal-1910. 1. Titolu fil-qosor. Din l-Ordinanza tista’ tissejjaħ l-Ordinanza dwar il-Projbizzjoni ta’ Sulfarini tal-Fosfru Abjad. 2. Tifsir ta’ "fosfru abjad". F’din l-Ordinanza "fosfru abjad "ifisser is-sustanza magħrufa ordinarjament bħala fosfru abjad jew isfar. 3. Projbizzjoni tal-użu ta’ fosfru abjad fil-fabbrikazzjoni ta’ sulfarini. Ħadd ma jista’ juża fosfru abjad fil-fabbrikazzjoni ta’ sulfarini. 4. Kampjuni ta’ sustanzi wżati fil-fabbrikazzjoni ta’ sulfarini. Is-sid jew direttur ta’ fabbrika fejn jinħadmu sulfarini għandu jħalli lil kull uffiċjal tal-Pulizija ta’ grad mhux anqas minn dak ta’ sotto-spettur, f’kull żmien li jkun, li jieħu għall-analisi numru suffiċjenti ta’ kampjuni ta’ sustanzi wżati jew imħallta biex jiġuwzati: Iżda, is-sid jew direttur, fil-waqt li jkun qiegħed jittieħed il-kampjun, jista’, wara li jkun ipprovda l-mezzi meħtieġa għal daqshekk, jitlob lil dak l-uffiċjal tal-Pulizija sabiex jaqsam f’żewġ partijiet il-kampjun hekk meħudu sa biex jimmarka, jissiġilla u jikkunsinna lil u parti waħda minnhom. 5. Projbizzjoni ta’ bejgħ ta’ sulfarini magħmulin bil-fosfru abjad. Ħadd ma jista’ jbigħ, jew joffri jew jesponi għal bejgħ, jew iżomm għandu bi skop ta’ bejgħ sulfarini magħmulin bil-fosfru abjad. 6. Projbizzjoni ta’ importazzjoni ta’ sulfarini magħmulin bil-fosfru abjad. Kap. 37. Ħadd ma jista’ jimporta f’Malta sul farini magħmulin bil-fosfru abjad, u s-sulfarinihekk magħmula jitqiesu bħala oġġetti pprojbiti li għalihom igħoddu d-disposizzjonijiet tal-Ordinanza tad-Dwana. 7. Pieni. Kull min jikser id-disposizzjonijiet tal-artikolu 3 jew 5, jew jindaħal fl-esekuzzjoni tad-dmirijiet tal-Pulizija, taħt din l-Ordinanza, jew ifixkilha fl-esekuzzjoni tagħhom, jeħel ammenda jew multa, u l-fosfru abjad kollu jew is-sulfarini magħmulin bil-fosfru abjad li jkunu jinsabu għandu, jistgħu jiġu maqbuda minn kull uffiċjal tal-Pulizija, u jistgħu jiġu kkonfiskati.